钦定古今图书集成/明伦汇编/人事典/第060卷 > 《独漉篇》李白
## 钦定古今图书集成/明伦汇编/人事典/第060卷 > 《独漉篇》李白

独漉水中泥，水浊不见月。不见月尚可，水深行人没。
越鸟从南来，胡雁亦北度。我欲弯弓向天射，惜其中
道失归路。落叶别树，飘零随风。客无所托，悲与此同。
罗帏舒卷，似有人开。明月直入，无心可猜。雄剑挂壁，
时时龙鸣。不断犀象，绣涩苔生。国耻未雪，何由成名。
神鹰梦泽，不顾鸱鸢。为君一击，搏鹏九天。